Veiðidagur fjölskyldunnar er á sunnudaginn Veiðidagur fjölskyldunnar verður næstkomandi sunnudag . Þennan dag gefst landsmönnum kostur á að veiða án endurgjalds í fjölmörgum vötnum víðsvegar um landið . Það er Landssamband stangaveiðifélaga sem hefur staðið fyrir Veiðidegi fjölskyldunnar í á þriðja áratug ásamt veiðiréttareigendum . Hugmyndin á bak við daginn er að kynna stangveiði sem fjölskylduíþrótt . Í ár verður 28 vötn í boði á veiðideginum víðsvegar um landið . Á Vesturlandi verður frítt að veiða í Geitabergsvatni , Þórisstaðavatni og Eyrarvatni í Svínadal , í Langavatni á Mýrum , Hítarvatni , Vatnasvæði Lýsu , Hraunsfjarðarvatni , Baulárvallavatni og Haukadalsvatni . Upplýsingar um hvaða veiðisvæði er að ræða má nálgast á heimasíðu Landssambands stangaveiðifélaga www.landssambandid.is eða fá bækling um það í flestum veiðibúðum og á Olís-stöðvum .